Bei de storkn Deklinationsklassn gibts koane Kasusendungan; de oanzige  Vaänderung am Wort findt bei da Numerusflexion stott, oisdann beim Wechsel vo Singular zu Plural. Es gibt dabei vaschiedene Mäglichkeitn, an Plural im Boarischn z markian. Storke Maskulina und Neutra nutzen de Endung -a, de moast aus da mittelhochdeitschen Endung -er entstanda und ois soiche im Neihochdeitschn no dahoidn is. Es gibt oba a Wärta, de wo se eascht in neia Zeit in de Klasse eingreiht hom, oiso an a-Plural buidn, ohne jemois an er-Plural ghobt z hom. Feminina buidn eanan Plural oft mit da Endung -an, so wias s Wort Endung sejm duat: oa Endung, zwoa Endungan.